《谢李弘道寄灵寿杖》
明代·乌斯道

寄来仙杖费追寻，满谷云霞太华深。元气百年搏紫玉，故情千里重黄金。

关河迢递悬愁眼，宫阙森严负素心。敢望孔光沾宠锡，且须扶老旧园林。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。